ANPA AGROMAR AGOLADA: abril 2016\nA Unesco dá o seu apoio ao campionato escolar D3 Mobile da Universidade de Santiago\nA Comisión Nacional Española de Cooperación coa Unesco patrocinará en 2017 o campionato científico escolar D3Mobile Metrology World League, segundo adiantaron os promotores deste certame internacional, organizado polo grupo investigación USCAN3D do Campus Terra da USC, en colaboración coa Fundación Española para a Ciencia e a Tecnoloxía (FECYT) e outras entidades.\n“O compromiso de apoio recibido da Comisión Nacional Española de Cooperación coa Unesco consitúe un novo recoñecemento e tamén un gran orgullo para o grupo de investigación USCAN3D da USC”, sinala o director do proxecto D3Mobile, quen califica a consecución deste patrocinio como “un importante distintivo de calidade que contribuirá a unha maior difusión internacional do D3MOBILE nunha contorna cada vez máis competitiva no que a campionatos científico/técnicos para escolares se refire”.\nO profesor Juan Ortiz precisa asemade que o respaldo recibido responde a que a Comisión Nacional Española de Cooperación coa Unesco considera este campionato científico escolar como unha actividade interesante e con importantes contribucións á filosofía da Organización das Nacións Unidas para a Educación, a Ciencia e Cultura.\nO 70% dos menores séntese "perdido" sen o seu teléfono móbil\nPasan máis de 10 horas semanais conectados e a maioría úsao para consultar as redes sociais ou chatear sobre o contido televisivo.\nO 70% dos menores séntese perdido sen o seu teléfono móbil e o 76% considérao unha parte esencial da súa vida social, sendo o smartphone a súa principal fonte de distracción para unha maioría deles. Esta porcentaxe baixa ao 44% no caso dos mozos de entre 18 e 35 anos, segundo a actualización 2015 do estudo CCS propiedade de Carat.\nPola súa banda, o 61% dos mozos de entre 18 e 35 anos e un 51% dos integrantes da xeración que vai dos 35 aos 40 anos consideran que o smartphone é unha parte esencial da súa vida social, limitándose ao 44% e 41% os integrantes destas xeracións que se senten perdidos sen o seu móbil.\nEn concreto, o smartphone é a principal fonte de entretemento dos menores de 18 anos (62%) e unha parte moi importante dos mozos de entre 18 e 35 anos (44%). Os mozos de 35 a 40 anos (34%) tamén o consideran así.\nPERFIL DO USUARIO. Este estudo reflexa ademais que a xeración que máis accede a internet desde o teléfono móbil é a que engloba a mozos de entre 18 e 35 anos, cun 84%; seguida polos integrantes da xeración que vai dos 35 aos 40 anos (77%) e os menores de 18 (73%).\nO 76% dos enquisados considera o smartphone a súa principal fonte de distracción e parte esencial da súa vida\nDeste xeito, os mozos de entre 18 e 35 anos e os menores pasan máis de 10 horas semanais conectados a través do teléfono móbil e nos dous casos se converte no seu principal dispositivo de conexión, chegando a superar os dous terzos do tempo total de conexión no caso dos menores de 18 anos e máis da metade nos mozos de entre 18 e 35 anos.\nDoutra banda, o estudo pon de manifesto que o 83% dos menores, o 80% dos mozos de entre 18 e 35 anos e o 70% da xeración que vai de 35 a 40 anos utilizan o seu smartphone de forma continuada cando están a ver a televisión.\nREDES SOCIAIS. Respecto da actividade principal é en todos os casos consultar as redes sociais, seguida de chatear sobre o contido televisivo que están a ver, onde un 42% dos menores o fai, o 46% de mozos de entre 18 e 35 anos e o 27% dos que teñen entre 35 e 45 anos. En terceiro lugar neste ranking aparece entrar nun buscador para achar máis información sobre o que ven en televisión co 32% dos menores, o 44% dos mozos de entre 18 e 35 anos e o 33% dos que teñen entre 35 e 45 anos.\nAsí mesmo, un 88% da menores fronte ao 87% dos mozos de entre 18 e 35 anos e o 85% dos que teñen entre 35 e 45 anos úsano para facer fotos ou vídeos, seguido polo acceso do email nos mozos de entre 18 e 35 anos e a xeración que vai dos 35 aos 40 anos, as redes sociais e enviar mensaxes.\nPara rematar, no caso dos menores de 18 anos o 71% deles declara que lles gusta ter o teléfono móbil máis moderno, sendo esa preferencia menor nos mozos de entre 18 e 35 anos (44%) e a xeración que vai dos 35 aos 40 anos (40%).\nUn estudo dunha investigadora galega di que a rapazada segue preferindo a televisión sobre os dispositivos\nOs tempos mudan, mais as preferencias en canto a lecer dos menores semellan non variar moito co paso dos anos, así o constatou a investigadora de CCSS e da Comunicación Beatriz Feijóo na súa tese de doutoramento A infancia ante as pantallas: Análise do consumo de medios audiovisuais (TV, videoxogos e internet) entre os nenos galegos do último curso de primaria en 2010. No traballo levado a cabo por Feijóo entrevistáronse a máis de 2000 estudantes de 6º de primaria de diferentes localidades galegas concluíndo que, malia que internet e os videoxogos ocupan cada vez un meirande espazo na vida da rapazada, a televisión continúa a ser a predilecta. Outro deito a sinalar froito deste estudo é que os nenos e nenas galegos adican máis de dúas hora ao día ao consumo destes tres medios, segundo constatou a investigadora.\nOutro aspecto comprobado é que o tempo adicado a estes dispositivos "increméntase de xeito acusado" nas fins de semana, así como o feito de que o peso crecente que estas teñen na vida e no lecer dos nenos non implica o abandono das actividades sociais, “xa que a maioría sinalaron que tamén lles gusta moito investir o seu tempo libre cos seus amigos ou xogando na rúa”.\nO obxectivo final deste ensaio, dirixido polos profesores de CCSS e da Comunicación Aurora García e Jesús Pérez Seoane, era o de coñecer “o nivel de penetración e uso das pantallas” entre a infancia. Para iso, realizou unha enquisa a un total de 2202 estudantes de 77 colexios públicos e privados das catro provincias, que responderon a un cuestionario encamiñado a coñecer o tempo adicado á televisión, internet e os videoxogos, así como as súas “preferencias para o tempo libre”.\n“Como consecuencia, os nenos cada vez se distancian máis das maneiras tradicionais de lecer infantil e optan polas novas tecnoloxías que os achegan a modelos de lecer adulto”, engade a investigadora, quen, non obstante, puido comprobar que o tempo que os cativos e cativas adican ás pantallas “non implica que desatendan as actividades sociais”.\nEn resumo, os nenos e nenas galegos adican máis de dúas horas ao día a estes tres medios, un tempo que “se incrementa de xeito acusado os sábados e domingos” e que tamén é maior no caso dos nenos con respecto ao das nenas, segundo comprobou Feijóo, quen tamén atopou que “as preferencias en canto a contidos” difiren bastante segundo o sexo, “sobre todo en programas de televisión e na selección de videoxogos”.\nNo tocante á televisión, preto do 65% dos enquisados afirmaron adicarlle “até dúas horas” nos días de colexio, “un consumo que se incrementa de maneira considerábel nas fins de semana”, mentres que no caso de internet, presente no 76% dos fogares dos enquisados, con “grandes diferencias” no grao de penetración entre a contorna urbana e o rural, a maioría declararon permanecer conectados menos dunha hora durante os días de colexio, tempo que de novo se incrementa nas fins de semana. Por último, os cativos aseguraron adicar menos dunha hora ao día aos videoxogos durante os días de colexio, mentres que, en sábados e domingos, “máis do 50% afirmou xogar entre unha e tres horas”.\nOutra das conclusións deste estudo é que os nenos e nenas consumen produtos “non recomendados para a súa idade”. Nese senso, Feijóo apunta que, no tocante á televisión citaron programas “non aptos para unha audiencia menor de 12 ou 16 anos”, ao igual que aludiron a videoxogos para maiores de 18. De feito, a investigadora sinala que mentres que na televisión os nenos e nenas “en xeral si adoitan ver as series e debuxos animados” dirixidos a esta franxa de idade, no tocante aos videoxogos as súas preferencias pasan por aqueles “de uso xeneralizado en todas as idades”. Do mesmo xeito, en internet ademais de “visitar portais e servizos restrinxidos por lei a usuarios maiores de 14 anos, como as redes sociais”, optan por empregar tamén ”servizos, aplicacións ou portais pensados para un público adulto”, explica Feijóo, que incide na súa tese no papel que deben xogar pais e nais, como “responsábeis da alfabetización dixital dos nenos”.\nTwitter en Galego encara o 17 de maio cunha nova edición do seu premio á mellor conta na nosa lingua\nXa está en marcha a segunda convocatoria do Premio á conta 2016, dirixido a salientar e visualizar os usuarios de Twitter que aposten polo galego na rede social. Igual que a primeira edición, o dito concurso vén de iniciativa Twitter en Galego, sendo o seu obxectivo último promover o uso do noso idioma nos novos servizos 2.0 de comunicación. Os encargados de achegar as candidaturas para o galardón serán os usuarios de Twitter. O concurso comezou o 26 de abril e rematará o 17 de maio (Día das Letras Galegas). A dia de hoxe aínda está en activo a fase de “escolma”. É dicir, o traballo de “apañar” as propostas que sexan achegadas polos membros da comunidade Twitter mediante un formulario ao que poden acceder na web do concurso. Esta fase estenderase até o 7 maio.\nO segundo “apartado” ten que ver coa valoración. Nela, un xurado establecido polos responsábeis do certame escollerá a que ao seu xuízo sella a conta de Twitter máis destacábel. Poderán concorrer na actividade “todas aquelas contas que empreguen a lingua galega na maioría das súas publicacións”, ou sexa aquelas “que superen a porcentaxe do 80% do noso idioma nas súa comunicacións co mundo”. Por outra banda, non entrarán na recta final as propostas de contas que acubillen contidos discriminatorios ou que inciten á violencia en calquera das súas manifestacións.\nO premio será de “carácter meritorio”, máis a organización avanza que haberá “unha pequena recompensa”: un miúdo espazo propio na web de Twitter en Galego durante un ano.\nQue se metamorfosee o mundo e que sexamos como bolboretas, libres, ceibas e felices. Porque outro mundo é posible aínda que nos queiran enganar. E con este imos mal. Díxoo Lydia Botana na actuación do seu grupo, Bolboreta, na festa de 5º aniversario da Semente. E foi un resumo posible, en poucas palabras, tanto do ambiente da celebración como do proxecto transformador da escola Semente. Aberto por Alegría, chamábase a festa. E houbo alegría a esgalla. Enerxía. Nun Auditorio de Galicia perto de rebordar. E máis cando pais e nenos e nenas comezaron a erguerse das butacas para bailar e cantar.\nFoi a Supernai, -Natalia Pajarito-, a primeira en saír ao escenario, presentando a Semente. Unha rede de escolas de iniciativa social de inmersión lingüística -a primeira delas, a de Compostela, impulsada pola Gentalha do Pichel-, autónomas e autoxestionadas. “Nin públicas nin privadas”, dicía Pajarito, senón como unha asociación veciñal ou as escolas zapatistas. Laicas, ecoloxistas, comprometidas coa lingua, coa igualdade de xénero, co contexto social: o barrio, o país, o planeta enteiro. Froito da militancia e do optimismo, da confianza en que se poden mudar as cousas, de moita xente. Da superforza. Do superpoder da colectividade.\nEscolas froito da militancia e do optimismo, da confianza en que se poden mudar as cousas, de moita xente. Da superforza. Do superpoder da colectividade\nCon superforza, pero vocal, entrou despois Mónica de Nut, desde a parte de atrás do patio de butacas, e tocando unha buguina. Para cantar, despois, a capela, antes de subir ao escenario e facer unha sorte de coro coa súa propia voz, gravada no momento e devolta de de inmediato ao ar ao mesmo tempo que seguía a cantar. Temas pasados pola súa interpretación persoalísima como o coñecido cantar de arrieiro Lévame, recollido, nunha versión distinta, no seu disco Dos fíos invisibles chegan as cores. Jazz, clásico e tradicional en diálogo libérrimo.\nNas actuacións fóronse alternando música e novo circo. O segundo puxérono Circonove e Peter Punk. Primeiro, Manu e Guille, con malabares con laranxas e mazás. Con máis laranxas e mazás, que se pasaban entre eles. E con mooittas laranxas e mazas. Unha morea delas cada un. Axudados coas palmas do público, que nese momento xa estaba máis que entregado. Jano encomendouse, pola súa banda, a varios santos, -entre eles San Jacobo, o de queixo e xamón-, para lidar cunha escaleira para ver as estrelas como un astronauta. Tras algún percance, entre modelados de figuras varias e, con axuda de Nantia, comprendeu que as estrelas estaban no público, e eran os nenos e nenas.\nChegou despois Susana Seivane, a ritmo de rumba e muiñeira, acompañada de Fany Ramos e Carliños Freire. Convidou o público a cantar e bailar, con pezas ben coñecidas como A saia da carolina e A Rianxeira. Non lle fixo falta insistir moito, porque pais e nenos e nenas -se non o fixeran xa- comezaron a moverse por entre as ringleiras de butacas. Volveu despois a Supernai -que fora presentando, mentres actuaba con Nair, a cada un dos artistas que ían saíndo-, e o público puido seguir cantando Sementar, sementarei de Fuxan os Ventos, -desta volta, gravada-. E diso ía, de sementar.\nTras un número no que o corpo da Supernai se dividiu milagreiramente en dous na caixa máxica, saíndo despois ela toda enteira e máis contenta ca un cuco, chegaron Bolboreta. E con eles a festa subiu de decibelios. De intensidade. Nunca choveu foi o primeiro tema. Alegría, que nunca choveu que non escampara. Despois Corazón de ferro. Ou Irmaus, con letra de Celso Emilio Ferreiro. Comentou Lydia Botana, cantante e multiinstrumentista do grupo, que Semente, coma as escolas zapatistas citadas pola Supernai, trata de formar persoas, seres humanos, e non de educar a xente para que a súa vida se reduza a ter e ter cousas. E logo máis reggae e mestizaxe. Máis potencia absoluta. Máis superforza.\nSemente, coma as escolas zapatistas citadas pola Supernai, trata de formar persoas, seres humanos, e non de educar a xente para que a súa vida se reduza a ter e ter cousas\nPeter Punk chegou de último. E a independencia dos pequenos e pequenas que saíron voluntarios para axudarlle complicoulle un pouco a cousa. Nada grave. Só que que che falen de confianza mentres anuncian o número do tartazo ao pallaso… pode impresionar un pouco. Primeiro foi Moncha -Lía-, que o deixou plantado no escenario ante tal panorama, por moitas figuras cun globo que acababa de facer, e moi ben, Peter. Despois outra Moncha -Icía-, que tomou a mesma decisión. Confías en min?, preguntáballe Peter.\nPor que non vas confiar nun pallaso se hai quen confía en Mariano? (Rajoy), dicía Peter Punk\nPor que non vas confiar nun pallaso se hai quen confía en Mariano? (Rajoy), dicía. Pero nin con esas. A máis valente foi June, que despois de carreiras polo escenario, acabou dándolle ao pallaso o seu merecido tartazo, privilexio que conseguiu por estar disposta, antes, a recibilo, sen saber que era unha broma e que non ía recibir tal. Peter Punk dedicoulle todo aos nenos e nenas, e en especial aos nenos e nenas refuxiados, como membro de Pallasos en Rebeldía que é. Tras esa actuación, -a máis punk, co mesmo ton reivindicativo e divertido de Bolboreta-, saíron todos os artistas. E tamén Maribel e Manolo, da organización. Ou John, de son. E así foi, até a próxima festa da semente. Da superforza de medrar para ser libres e felices.\nA Universidade de Vigo publica a súa produción científica en acceso aberto\nCrea o portal Investigo, para publicar teses doutorais e artigos de investigación da institución.\nCiencia libre, de balde e para todos. Con este obxectivo naceron os respositorios de acceso aberto a finais do século XX e comezos do actual, para que os coñecementos científicos xerados pola investigación e publicados na literatura científica estivesen dispoñibles a través de internet sen barreiras de prezo e sen barreiras de consulta e uso por mor das restricións da regulación da propiedade intelectual. A este movemento únese dende este martes a Universidade de Vigo e faino a través de Investigo, o seu propio repositorio institucional de acceso aberto. Os defensores desta política remarcan que a maior parte de investigación é financiada e desenvolvida por institucións públicas, polo que demandan que o acceso á literatura científica que recolle esa investigación debería estar publicamente dispoñible en aberto. Así o explica Gerardo Marraud, director da Biblioteca Universitaria, entidade encargada de coordinar a posta en marcha desta nova ferramenta, que sostén que “non resulta xustificable que sexa necesario pagar ata tres veces por investigar: unha por financiar a investigación; outra por pagar aos editores científicos por publicar investigación e outra máis a eses mesmos editores por ler a investigación publicada”. Por iso, este tipo de repositorios baséanse no acceso “aberto, inmediato, libre de restriccións de copyright, permanente e en liña”.\nO uso destes repositorios permite incrementar nun 25% o volume de citas\nO repositorio vai conter, como puntualiza o director da Biblioteca, “non só os artigos de revistas do persoal investigador e as teses lidas na Universidade de Vigo, senón tamén todos aqueles traballos que son valorados como méritos de investigación: capítulos de libros, libros e relatorios e comunicacións a congresos científicos”, pero remarca que “sempre respectando os dereitos de propiedade intelectual”. Inicialmente Investigo arranca poñendo a disposición da comunidade universitaria as teses de doutoramento dos anos 2011 a 2014 “e nas vindeiras semanas imos depositar as teses de 2015”, engade Marraud. Xa a partir de maio, a Sección de Posgrao comezará a xestionar as teses de 2016 directamente a través do repositorio. Para o resto de contidos, serán os propios investigadores os que se encarguen de poñer en aberto a súa produción científica, seguindo o principio do autoarquivo.\nA aposta da Universidade de Vigo por esta nova ferramenta trata de difundir e dar maior visibilidade a escala mundial á súa produción científica, preservar a memoria científica da institución, axilizar o rexistro e avaliación da produción de investigación, axilizar o proceso de presentación das teses de doutoramento e mellorar internacionalmente a súa imaxe. De feito, como destaca Marraud, “ofrecer en aberto versións dixitais dos traballos de investigación en repositorios permite, segundo diversos estudos, incrementar nun 20-25% o volume de citas recibidas por un traballo de investigación”. Así, grazas á interoperabilidade dos repositorios de acceso aberto, os contidos non só teñen presenza en internet, senón que, sobre todo, resultan máis “atopables”, incrementando as súas probabilidades de ser lidos.\nA oferta de prazas amplíase a 150 estudantes en Lugo do 27 de xuño ao 1 de xullo.\nA USC celebrará do 27 de xuño ao 1 de xullo a cuarta edición do campus de verán Xuvenciencia, un programa organizado e promovido polo profesorado da sede universitaria luguesa en colaboración coa Vicerreitoría de Coordinación e o programa ‘A Ponte’, a través do que se pretende achegar a realidade universitaria, así como a oferta de estudos, servizos e as investigacións desenvolvidas no Campus Terra da USC ao estudantado preuniversitario.\nO prazo de inscrición neste programa, que amplía a 130 o número de prazas ofertadas, permanecerá aberto desde este venres 22 de abril ata o vindeiro 2 maio na páxina web de Xuvenciencia. A nova edición deste campus de verán, unha iniciativa orientada a estudantado preuniversitario de 4º de ESO e primeiro curso de Bacharelato e que se desenvolve baixo o lema ‘Aprendendo desde a experiencia’, presenta un ameno programa de aprendizaxe e convivencia, a través do que a USC busca dar a coñecer á mocidade preuniversitaria os distintos itinerarios formativos que poden cursan nas seis facultades e escolas do campus de Lugo, así como nos dous centros adscritos: Escola Universitaria de Relacións Laborais e Escola Universitaria de Enfermaría.\nDo mesmo xeito que en edicións anteriores, o campus de verán Xuvenciencia Lugo 2016 presenta un módulo para veteranos, para o que se ofrecen un máximo de 30 prazas, ao tempo que brinda un servizo de aloxamento desde a noite do 27 de xuño ata o 1 de xullo na residencia universitaria Abeiro, onde poderán gozar das actividades programadas polos monitores da A.D.C. Lumieira Lugo. Esta posibilidade, complementaria co desenvolvemento das actividades incluídas no programa do campus de verán, está pensada para atraer a participantes procedentes doutras localidades galegas e de fóra de Galicia, tal e como se puxo de manifesto na presentación do programa.\nOs estudantes farán prácticas de laboratorio dende a química á veterinaria\nO vicerreitor de Coordinación do campus de Lugo, Javier Bueno Lema; a profesora da USC e coordinadora do campus de verán Xuvenciencia Lugo, Mercedes Novo Rodríguez; o concelleiro de Medio Rural e Deportes do Concello de Lugo, Miguel Fernández Méndez, e o deputado provincial delegado das áreas de Innovación, TICs, Participación Cidadá e Transparencia, Pablo Rivera Capón, presentaron este xoves na Vicerreitoría de Coordinación do campus de Lugo a nova edición do campus de verán Xuvenciencia, un proxecto de divulgación científica con máis de 90 actividades programadas e avalado pola participación duns 130 docentes da USC e outro persoal de apoio.\nO IV campus de verán Xuvenciencia Lugo mantén os mesmos obxectivos cos que naceu e que pasan por divulgar e achegar ao estudantado preuniversitario as titulacións científicas, técnicas e de ciencias sociais e Humanidades, así como a investigación desenvolvida nos distintos centros do campus de Lugo. Dar a coñecer a ciencia e a tecnoloxía desenvolvida na sede universitaria luguesa mediante a organización de talleres e o desenvolvemento de proxectos científicos, técnicos e sociais que teñan como protagonistas aos estudantes de ESO e Bacharelato.\nFomentar o interese polas titulacións científicas e técnicas, así como por aquelas outras do eido das ciencias sociais e humanidades, ofertadas no campus lugués, achegar toda a información dispoñible para que os futuros universitarios/as poidan elixir mellor o seu futuro e divulgar a investigación feita no campus de Lugo son outros dos obxectivos deste programa, segundo lembrou a profesora Mercedes Novo Rodríguez. A coordinadora do campus de verán Xuvenciencia Lugo aproveitou a presentación da nova edición do programa para agradecer publicamente a colaboración recibida da Deputación e do Concello de Lugo, así como da Fundación Barrié, entre outras entidades e empresas, para poder desenvolver esta iniciativa.\nAs distintas actividades incluídas no campus de verán Xuvenciencia Lugo desenvolveranse en quenda de mañá e tarde, en horario de 9.30 a 20.30 horas, nas facultades de Ciencias, Humanidades, Administración e Dirección de Empresas, Formación do Profesorado e Veterinaria, así como na Escola Politécnica Superior de Lugo. As visitas aos distintos laboratorios de investigación e servizos do campus de Lugo e a centros colaboradores (Biblioteca, CACTUS, Aula de Produtos Lácteos e laboratorio de Sanidade e Produción Animal de Galicia), e a realización de actividades prácticas e de talleres relacionados coas titulacións científicas, técnicas e sociais do campus de Lugo centran as actividades programadas polos organizadores do campus en quenda de mañá.\nO científico Ángel Carracedo dará a charla divulgativa máis esperada\nPolas tardes, os/as alumnos/as inscritos/as no programa, repartidos en grupos pequenos, desenvolverán, baixo a tutela do profesorado universitario, distintos proxectos científicos ou técnicos a elixir entre máis de 25 propostas. O programa ‘Lumieira Acompaña’, guiado por monitores titulados da A.D.C Lumieira, ofrece, a partir das 18.00 horas, diversas actividades lúdicas en quenda de tarde e noite para os estudantes aloxados na residencia Abeiro. Nesta oferta lúdica atópanse actividades deportivas, camiñadas ou rutas de sendeirismo nas proximidades, piscina, xincana polo centro histórico de Lugo…\nUnha das novidades que depara o IV Campus de Verán Xuvenciencia vén dada pola celebración dunha charla divulgativa inicial, a cargo de Ángel Carracedo, así como pola inclusión de obradoiros e actividades especiais para o alumnado veterano, unha oferta diferenciada que contempla rutas e obradoiros na Estación Científica do Courel, Castro de Viladonga, obradoiros no HULA, visita e obradoiros en Xenética Fontao, talleres de modelado e impresión 3D, e outros como ‘O DNI xenético’, ‘Photonics Explorer’…\nInscrición para Xuvenciencia\nO prazo de inscrición estará aberto entre o 22 de abril e o 2 de maio a través da páxina web www.usc.es/xuvenciencia/campus, un enderezo electrónico no que tamén poderán atopar toda a información relativa ao desenvolvemento do campus. Os organizadores publicarán o 5 de maio na web do campus Xuvenciencia Lugo 2016 a primeira lista de admitidos.\nA matrícula no Campus (sen aloxamento) ten un prezo de 60 E e inclúe participación nas actividades conxuntas do campus e nun dos proxectos científicos ou técnicos, material necesario para o campus, seguro, xantar nun comedor universitario os cinco días do campus, e diploma de participación da Universidade de Santiago de Compostela. O Campus (con aloxamento) custa 140 euros e inclúe todo o anterior máis actividades lúdicas, aloxamento, cea e almorzo na residencia universitaria Abeiro, con acompañamento de monitores titulados da A.D.C. Lumieira Lugo.\nO estudantado que tome parte en Xuvenciencia Lugo terá a ocasión de ser protagonista de diversos proxectos científicos, técnicos e sociais que versan sobre áreas de coñecemento moi diversas. Así, as propostas feitas pola USC par este nova edición do campus abranguen un abano temático moi amplo que vai desde a cor, análise clínica, análise de proteínas, animal CSI, separación de proteínas, os científicos das letras, do laboratorio á cociña, un mar de animais, fotosíntese artificial, árbores en tubos de ensaio, introdución á fotografía científica, márketing e desenvolvemento de produtos, modelaxe 3D, narrando historias, dramaturxia sobre os xogos da fame, prácticas clínicas veterinarias, reaccións químicas e electróns, química computacional, prácticas clínicas veterinarias, efecto invernadoiro ou un mar de animais\nO vindeiro 17 de maio co lema “o idioma é a vida” terá lugar unha manifestación en Santiago que sairá ás 12h da Alameda.\n2) Envía un Whats app ou sms ao menos a dez dos teus contactos cos que non deas falado en persoa para animalos a que participen e divulguen a manifestación. Pode ser algo así como: “17 de maio: manifestación en Santiago. #OidiomaÉaVida Queremos Galego! Participa e pásao!”\n4) Infórmate dos actos previos á manifestación do 17 de maio na túa zona, divúlgaos e tenta participar neles. Así mesmo, infórmate (p. ex., nos webs de Queremos Galego –www.queremosgalego.org- ou da Mesa –www.amesa.gal-) de cales son os posíbeis medios de transporte que puider haber desde a túa comarca para chegar á manifestación que sairá o día 17 de maio ás 12.00 h da Alameda de Santiago.\n8) Contribúe a espallar a convocatoria imprimindo os cartaces que estarán en www.queremosgalego.org ou en www.amesa.gal, e colándoos onde che for posíbel, na túa rúa, centro de traballo, centro de ensino, no teu comercio…\nQuero abordar algún aspectos acho que altamente cuestionábeis e reprobábeis da televisión e radio españolas, quer públicas quer privada.\nEm fevereiro de 2016, três entidades unidas na difusão da língua portuguesa no ensino, Docentes de Português na Galiza, Academia Galega da Língua Portuguesa e a Associaçom Galega da Língua, coordenaram o projeto Telefonemas. Desde então, várias centenas de centros escolares foram contatados telefonicamente para explicar o processo para incluir o português na oferta educativa.\nLigado a este projeto, a equipa correspondente elaborou um tutorial, da autoria técnica de Tati Mancebo, e um vídeo, materializado por Olivia Pena e Carlos Mendes, para explicar em poucos minutos os passos a dar para que a língua portuguesa integre a oferta educativa dos centros galegos de ensino secundário, peças que foram compartilhadas com os tais centros escolares.\nApenas pasaran tres días dende a súa primeira vitoria electoral cando, o 4 de marzo de 2009, Alberto Núñez Feijóo facía un anuncio ante a prensa: "Rematáronse as Galescolas", proclamaba o futuro presidente, como unha das vías para poñerlle fin a unha suposta "imposición" do galego. Urxía, dicía naqueles días o PP, unha "despolitización" da rede de escolas infantís creada dende a Vicepresidencia que xestionara o BNG. No paquete de medidas contra o "adoutrinamento" incluíase a desaparición do que o propio Feijóo alcumara como "mandilóns identitarios" para condensar as súas críticas ao deseño da roupa do alumnado destas escolas. Os mesmos mandilóns, co único cambio do logotipo, van ser reeditados pola actual Xunta previo pagamento de algo máis de 75.000 euros.\nNo verán daquel mesmo 2009 os daquela conselleiros de Educación e Benestar presentaron a nova imaxe destes centros: as Galescolas pasaban a ser Galiñas Azuis, adoptando a imaxe da fábula de Carlos Casares na que, non obstante, predominaban igualmente o branco e azul. Nos primeiros compases da nova xeira a antiga casiña sorrinte cunha bandeira galega conviviu en edificios e prendas de roupa coa pita acabada de chegar. Tamén nos mandilóns, que nesta media década e tamén nos anos vindeiros seguirán mantendo o deseño que noutrora era para os populares síntoma evidente de politización nacionalista.\nO deseño das prendas que a Xunta encarga agora por 75.000 euros só varía o logotipo a respecto das do bipartito\nO Consorcio de Servizos de Igualdade e Benestar, agora dependente da Consellería de Política Social, vén de iniciar os trámites da compra de diversos materiais para as súas escolas. Entre eles figura a licitación, por ata 76.956 euros, de 5.300 mandilóns cun custo de ata 14,52 euros por unidade. O deseño, describe a documentación do contrato, debe ser "combinado en branco e azul", con "apertura dianteira con catro botóns de cores e peto con tapa na parte dianteira inferior dereita". As prendas deben incluír, asemade, o logo da Galiña Azul "bordado a cor na parte dianteira inferior esquerda".\nA descrición que a Xunta realiza nestes documentos lembra, en boa medida, ao que durante os anos do bipartito estivo no centro da polémica política. Para que non haxa lugar a dúbidas, o Consorcio inclúe nos documentos un anexo fotográfico no que fica ratificado que, efectivamente, os mandilóns son idénticos aos das Galescolas, resultantes dun concurso de ideas convocado naquela altura polo Goberno galego, e o único que varía é o devandito logotipo.\n"Menos mandilóns identitarios, máis estaleiros"\nOs populares presentaban os mandilóns como parte dunha "ferramenta política e proselitista do BNG"\nA normalidade coa que o actual Executivo realiza esta contratación contrasta notablemente co sucedido cando os populares cuestionaban con dureza tanto o deseño destas roupas escolares como o feito mesmo de que o alumnado das escolas infantís tivese que vestir un mandilón coas cores decididas dende a Xunta. As familias, dicía Alfonso Rueda en febreiro de 2007, víanse "obrigadas a tragar cos mandilóns" dentro do que o PP definía como unha "ferramenta política e proselitista do BNG". "Menos mandilóns identitarios e máis estaleiros", resumía o propio Feijóo na xornada en que a Vicepresidencia anunciara a implantación das prendas. O seu uso, dicían os conservadores, era unha imposición en si mesma.\nA cuestións dos mandilóns foi recuperada polo PP apenas tres meses despois, durante a campaña das municipais dese ano. Diante daqueles comicios, proclamou Feijóo nun mitin en Verín, cada elector terái que "pensar por si mesmo". "Os do Bloque non deben pensar por nós", alertaba, xa que a pretensión da formación nacionalista era "poñer mandilóns, ir ás galescolas e mercar bonecas que falen galego".\n"Antes de que fósemos modernas e falásemos do queer ela xa escribira vidas trans, lésbicas, fóra de ningún canon. Antes da reflexión sobre as reescritas ela regresara a Antígona, a Medea. Antes das intertextualidades ela puxera a orella no buraco para escoitar falas doutros lugares. Catou moitas bandeiras pero só para pasalas -con perdón- polo seu soberano cu e seguir sendo irreverentemente quen ela é". María Xosé Queizán será homenaxeada este ano na terceira edición do Día das Galegas nas Letras, impulsado pola plataforma de crítica literaria A Sega, que se celebrará no vindeiro mes de agosto. A viguesa sucede a Dorothé Schubarth e María Victoria Moreno no recoñecemento.\n"Antes de que fósemos modernas e falásemos do queer ela xa escribira vidas trans, lésbicas, fóra de ningún canon. Antes da reflexión sobre as reescritas ela regresara a Antígona, a Medea"\nA iniciativa naceu hai dous anos, buscando celebrar a figura dunha muller que contribuíra de forma sobranceira á cultura en xeral e á literatura en particular. "Cando rabuñas na superficie patriarcosa, encontras unha chea de mulleres escribindo, cineando, gobernando", destacaban as integrantes de A Sega no seu primeiro aniversario.\nNo manifesto publicado coincidindo coa escolla de Queizán, e titulado Je suis, saliéntanse "os silencios, as exclusións, as insinuacións e as infamias que ela encheu de luz cunha voz firme e controvertido, total e iconoclasta. Case todos os séculos foron algo escuros para ela porque a sombra patriarcal non acepta francotiradoras". O texto conclúe que "nun momento no que as bandeiras, a egalitè-libertè-fraternitè, as nacións e os estados se usan adoito para calquera cousa menos para acabar co patriarcado, nosoutras, coma ela, facemos do noso cu un pandeiro e subvertemos o aberrante Je suis pola causa das mulleres. Porque se temos que ser alguén, seremos María Xosé Queizán ou non seremos ninguén".\nQueizán sucede a Dorothé Schubarth e María Victoria Moreno no recoñecemento. A iniciativa naceu hai dous anos, buscando celebrar a figura dunha muller que contribuíra de forma sobranceira á cultura en xeral e á literatura en particular\nMaría Xosé Queizán (Vigo, 1939) publicou dez novelas, dende A orella no buraco (1965) ata a recente Son noxento (2015), pasando por Amantia (1984), Amor de Tango (1992) ou ¡Sentinela, alerta! (2002). Tamén seis poemarios, tres obras de teatro (por exemplo Antígona ou a forza do sangue, Premio Álvaro Cunqueiro en 1989), un guión cinematográfico (Prisciliano), varias traducións e unha decena de ensaios, con achegas moi importantes para a construción teórica e discursiva do feminismo galego. A muller en Galicia (1977), Escrita da certeza. Por un feminismo optimista (1995), Misoxinia e racismo na poesía de Pondal (1998), Anti natura (2008) ou Emilia Pardo Bazán. Unha nena seducida polos libros (2014) son bos exemplos.\nA Coruña acolle as Xornadas Internacionais de Big Data\nInvestigadores das universidades de Oxford e Cambridge participarán neste evento.\nO vicerreitor de Política Científica, Investigación e Transferencia, Salvador Naya, inaugurará o próximo día 25, ás 09:00 horas, as Xornadas Big Data Coruña 2016, que terán lugar na Facultade de Informática o lsuns e o martes.\nBig Data, ou datos masivos, fai referencia ao almacenamento dixital de grandes cantidades de datos e á forma de localizalos e encontrar patróns repetitivos. Esta disciplina enmárcase dentro das Tecnoloxías da Información e a Comunicación, TIC. As técnicas de análise Big data poden crear valor facendo que a información sexa moito máis transparente e utilizable de maneira máis rápida, permitindo ás empresas que posúan información e coñecemento máis detallado sobre os seus procesos e realizar simulacións detalladas que lles permitan tomar mellores decisións. Prevese neste campo unha necesidade de profesionais enorme nos próximos anos. Só en Estados Unidos necesitaranse en 2018 uns 190.000 profesionais con coñecementos de analítica de datos, así como 1,5 millóns de xestores e analistas co know-how necesario en big data para tomar decisións efectivas.\nA UDC conta cun grupo de investigación que traballa desde 2009 en temas de aprendizaxe máquina en contornos de alta dimensión, o grupo Lidia, Laboratorio de Investigación e Desenvolvemento en Intelixencia Artificial, dirixido pola catedrática Amparo Alonso Betanzos, coorganizadora destas xornadas xunto co investigador da University College of London, David Martínez.\nAs xornadas Big Data serán en inglés e contarán con relatores de universidades internacionais como University of Cambridge, London´s Global University, University of Ljubljana ou University of Oxford. Colaboran a Rede Galega de Tecnoloxías Cloud e Big Data para HPC, a Rede Española de Big Data e Análise de Datos Escalables e o CITIC.\nEducación cede e limita os cambios do exame de Selectividade\nA proba, que cambia o curso que vén segundo a LOMCE, seguirase facendo nas facultades, corrixidas por funcionarios e a nota final servirá para todos os campus.\nO exame que substituirá á actual Proba de Acceso á Universidade (PAU, a coñecida Selectividade) arrincará o curso que vén con menos cambios dos que se prevían coa reválida de bacharelato que introduciu a Lei Orgánica para a Mellora da Calidade Educativa (LOMCE), a reforma educativa do PP. Seguirase facendo nas facultades, corrixidas por funcionarios e cunha nota final que servirá para todos os campus.\nO Ministerio de Educación e os reitores anuncian hoxe os cambios que negociaron. Queda pendente o visto e prace das comunidades autónomas.O Ministerio de Educación aparcou o verán pasado, despois dunhas eleccións rexionais que limitaron sensiblemente o peso político do PP nas comunidades autónomas, a orde na que incluía as regras para a futura reválida de bacharelato que recolle a LOMCE e que debe substituír á actual Selectividade a partir do curso próximo.\nTras as xerais de decembro, con novos comicios á vista e despois de que os reitores pedísenlles unha moratoria que Educación rexeitou aplicar, o equipo que dirixe en funcións Íñigo Méndez de Vigo negociou a contrarreloxo unha nova proba de acceso. As liñas principais aseméllanse á que se está aplicando ata agora, segundo distintas fontes da negociación ás que consultou este xornal.\nO único que se mantén, tal como recolle a lei, é o seu carácter de reválida. É dicir, os estudantes terán que aprobalo para obter o título de bacharelato. O ministro de Educación e o presidente dos reitores, Segundo Píriz, farán públicas as principais condicións do exame nunha comparecencia prevista á primeira hora da mañá deste mércores.\nQueda definitivamente descartado o exame tipo test que chegou a incluír o anterior ministro José Ignacio Wert nun borrador sobre a reválida de bacharelato. E, por agora, tamén se descarta que se xeneralicen as probas propias que a LOMCE permite facer a cada universidade para seleccionar aos seus estudantes. Na CRUE non consta de momento ningunha petición respecto diso.\nAs probas deseñaranas as comunidades autónomas dentro dun marco xeral que debe fixar o Ministerio de Educación. É dicir, xa non haberá un único exame que todos os aspirantes a universitarios teñan que facer nun mesmo día. Igual que ocorre agora, as rexións farán probas en distintos días pero os seus resultados serán homologables. A nota que obteña o alumno serviralle como carta de acceso para calquera campus. Esta era unha das reclamacións fundamentais da conferencia de reitores. Consideraban, entre outros aspectos, que someter a un alumno a diferentes exames en distintas rexións pode atentar contra a igualdade de oportunidades, ademais de resultar un proceso engorroso.\nDocentes funcionarios de institutos e de Universidades públicas corrixirán as probas, igual que agora. Os reitores reclamaban ademais que se permita discriminar a cualificación de cada materia. Agora o alumno que quere entrar nun grao de Medicamento (cunha nota de corte moi alta) pode apuntarse a unha proba específica de materias do bacharelato das que non se examinou na Selectividade para subir a súa cualificación final. A idea é que, a partir do cambio, póidanse revisar de forma illada os resultados dalgunhas materias que se consideren básica para unha carreira, —por exemplo química ou bioloxía para Medicamento,— para favorecer o acceso ao estudante que mellor nota teña nelas.\nO ministerio debe presentar o borrador da orde que regula esta proba ás comunidades autónomas antes da súa aprobación, que Educación quere pechar canto antes para que os alumnos de bacharelato poidan coñecer que criterios rexerán o seu acceso á Universidade antes de matricularse para o curso que vén. Reitores e Goberno consideran que isto dará garantía xurídica aos alumnos e permitiralles ter claro o panorama tanto se o PP repite no Goberno coma se hai un novo Executivo que queira unha nova lei educativa.


lalin Archives - CaboNorte blog\nQue facer en Lalín\noctubre 19, 2017 cabonorte\t5 comentarios\n10 cousas polas que recomendo visitar Lalín\nRío Arnego polo Concello de Lalín\n1: Gozar da natureza\nLalín está situado no corazón do territorio galego, no que domina unha paisaxe de fermosos vales cheos de soutos, carballeiras e ríos de augas cristalinas.\nPor esta razón, nas terras do Concello de Lalín, temos moitos lugares onde podemos gozar da natureza, ainda que se hai que escoller un par deles serían sen dúbida a Fraga de Catasós, un fermoso bosque autóctono declarado Monumento Nacional, e a Serra do Candán, incluído na Rede Natura 2000.\nTronco dun castiñeiro na Fraga de Catasós\nTamén hai lugares fermosos a Seguir leyendo Que facer en Lalín →\nCasa do patronlalinpazo de Liñares\nRUTA TURÍSTICA POLO CONCELLO DE LALÍN\ndiciembre 20, 2016 cabonorte\tDeja un comentario\nUn percorrido polo mellor do Concello de Lalín\nCando falamos de Lalín, o primeiro que pensamos é na Feira do Cocido e na súa gran calidade gastronómica. E Lalín é moito máis ca iso; xa que sen sair dos límites deste concello do centro do país, podemos pasar uns días visitando interesantes museos, ollando paisaxes que namoran, facendo rutas de sendeirismo e, como non, probando a súa fantástica comida local.\nMonumento a Loriga, na Vila de Lalín\nA VILA DE LALÍN\nPara comezar a nosa ruta turística pola Vila de Lalín, o mellor é situarnos no vangardista e pintoresco Concello. Esta famosa obra dos arquitectos Mansilla e Tuñón, coñecida como O Castro Tecnolóxico, ten un deseño que non Seguir leyendo RUTA TURÍSTICA POLO CONCELLO DE LALÍN →\nanzuxaoCasa do patronGalizalalinZobra


Traballadores/as de Nueva Pescanova bótanse á rúa por un convenio digno - CIG: Confederación Intersindical Galega\nO Porriño - Vigo - Vigo - 13 Dec 2021\nAo berro de “Convenio Pescanova solución” e “Pescanova negociación” un grupo de traballadores/as da compañía de alimentación concentráronse en Vigo esta mañá diante da sede principal de Abanca, accionista maioritario da empresa, para reclamar un convenio colectivo digno convocados/as polos sindicatos con representación no comité.\nXosé Fernández, presidente do comité do Centro Industrial do Porriño, da CIG, denunciou que un 3% de suba salarial en catro anos “é o pago que a dirección lle da aos seus empregados/as despois de xogarse a vida traballando durante a pandemia, cando non había medidas de protección nin nada”.\nFernández lamentou que non haxa cartos para o cadro de persoal, “pero si para contratar directivos/as, comprar barcos e instalar plantas de polbo”, ao tempo que lembrou que até os principais clientes de Pescanova (Mercadona e Lidl) están a ofrecer subas salariais de arredor do 5%.\nAs partes levan dende febreiro negociando o convenio sen que se tivese producido avance algún pola falta de vontade da dirección, o que mantén as conversas bloqueadas. “É unha vergoña que unha marca tan importante coma esta queira ter traballadores/as con salarios do terceiro mundo, mentres están a fichar directivos con salarios con soldos moi elevados”, critican dende as organizacións sindicais con representación na empresa, a CIG, CCOO, UGT, USO e CUT. Neste senso, lembran que o salario actual dun operario/a da cuarta quenda ronda os 14.000 euros ao ano.\nAté hai pouco a proposta da empresa era que non houbese incremento, pero despois ofreceu unha paga do 0,5%, sen consolidar en táboas, para 2021, “polo que se este ano se revisa o SMI pódese dar o caso de que haxa soldos en Nueva Pescanova por debaixo do SMI. E iso a pesar de que durante a pandemia as ventas medraron sobre un 25%”.\nA parte social solicita un aumento do IPC real máis dous puntos, pero a compañía ofrece esta paga non consolidábel, que nun un salario medio de 20.000 euros suporía un ingreso de só 100 euros máis, mentres que nos soldos máis baixos da empresa serían 70 euros. Nos seguintes tres anos de vixencia do convenio Nueva Pescanova propón un aumento fixo total do 3%: 0,75% para 2022, 1% para 2023 e 1,25% para 2024.\nFlexibilizar a xornada laboral\nAdemais, pretende a flexibilidade absoluta da xornada laboral, algo que rexeitan os traballadores/as. En canto ás licencias, está disposta unicamente a incorporar os cambios lexislativos que houbo dende o anterior convenio.\nFronte a isto, dende as centrais salientan a unidade sindical existente para trasladarlle á dirección as reivindicacións dos catro centros de traballo: oficinas en Chapela e centros de producións en Chapela, O Porriño e Arteixo. “Presentamos unha plataforma conxunta en cada un dos centros de traballo, pero vemos que a empresa non está pola labor de negociar en serio”.\nPor iso cualifican de “tomadura de pelo” o que ofrece a empresa, “sobre todo tendo en conta o ano que tivo que vivir o persoal como consecuencia da pandemia; xa que mentres o equipo directiva traballaba tranquilamente dende as súas casas de xeito telemático os operarios/as estaban nas fábricas dando o callo, co risco que corrían tanto eles/as como as súas familias”.\nAdemais, inciden en que non hai que esquecer tampouco que foi o cadro de persoal o que sostivo a empresa nos momentos máis difíciles, “cando o anterior equipo directivo púxoa nos aprietos que todos/as sabemos”. Ademais, como consecuencia desta situación os traballadores/as estiveron tres anos sen subida salarial, precisamente polas dificultades que atravesaba a empresa.\n“Despois de todos estes sacrificios, despois de aceptar no anterior convenio que parte da suba salarial se vinculase a beneficios -polo que non a cobraron posto que supostamente non se produciron beneficios a pesar da fichaxe de directivos/as con salarios moi elevados-, o pago que lle fai a dirección ao cadro de persoal é este”.\nEn consecuencia, o vindeiro luns día 20 continuarán coas mobilización cunha nova protesta diante da sede principal de Abanca en Vigo, tamén a partir das 10:30 horas. Así mesmo, non descartan unha convocatoria de folga.


19 octubre, 2018 Publicado en Desfeitas eólicas e destrución da Paisaxe\nA Resolución do 5 de outubro de 2018, da Dirección Xeral de Enerxía e Minas, publica o Acordo do Consello da Xunta de Galicia, do 4 de outubro de 2018, polo que se aproba definitivamente o proxecto do parque eólico Mouriños como proxecto sectorial de incidencia supramunicipal, así como das disposicións normativas contidas no mencionado proxecto.\nSobran palabras para describir o que expertos califican como «un dos últimos paraísos naturais que quedan intactos na Costa da Morte». Co Pico de Sinde liderando a fermosa paisaxe e próxima ao esteiro do río Anllóns, a área afectada polo parque eólico Mouriños encerra unha biodiversidade e unha riqueza paisaxística espectacular.\nA pesar das eivas constatadas inicialmente pola Xunta de Galicia, e co apoio indispensable do municipio de Cabana de Bergantiños, quen chegou a informar favorablemente en dúas ocasións a favor do proxecto eólico; finalmente este sae adiante, a pesar do gran rexeitamento social, como así se manifestou no elevado número de alegacións das que se fixo eco o Diario Oficial de Galicia do día de hoxe.\nO Corvo, ave asociada ao mantemento da memoria e á conservación desta


No marco da Rede Eusumo\nA Cámara de Comercio, Industria, Servizos e Navegación de Santiago de Compostela organizará nos vindeiros meses dezaséis xornadas de fomento do espírito emprendedor, cofinanciadas pola Xunta de Galicia no marco da Rede Eusumo.\nRedacción 20 mar. 2017 cámara santiago cooperativismo rede eusumo charlas emprendemento\nEl Centro Municipal de Empresas de A Coruña difunde el cooperativismo\nO persoal técnico da Cámara de Comercio impartirá as charlas divulgativas e dirixirá as visitas ao viveiro de empresas cameral, situado no Polígono de Costa Vella da capital galega.\nA Cámara de Comercio de Santiago deseñou estas xornadas cun compoñente claramente didáctico e diáfano, adaptadas aos distintos niveis educativos e culturais dos estudantes. As sesións son de carácter informativo e divulgativo para estimular o autoemprego e o mundo da empresa de economía social como unha posibilidade real de integración real no mercado laboral.\nO primeiro centro educativo en participar na iniciativa esta ano será o IES de Melide, o próximo xoves 23 de marzo.


Récord de execución de investimentos no Goberno local - AQU! CORUÑA\nReading Now Récord de execución de investimentos no Goberno local\nRécord de execución de investimentos no Goberno local\nO concelleiro de Economía e Facenda e voceiro municipal, José Manuel Lage, anunciou hoxe durante o Pleno que a 6 de novembro o Goberno local leva executado 175.503.000 euros, dos cales 16.645.237 euros corresponden ao capítulo de investimentos. «Nunca se chegou á mesma cifra nesa data», dixo Lage, que lembrou que o goberno de Inés Rey executou no que vai de ano a cifra máis elevada dos últimos cinco anos, pese á situación de pandemia que padecemos.\nUn total de 23 millóns máis que no ano 2016; 20 millóns máis que en 2017, 10 máis que en 2018 ( o mellor ano do anterior goberno), e 3 millóns máis que en 2019. Como exemplo da execución dos últimos anos o concelleiro comparou os datos dos investimentos na mesma data. En 2016 gastáronse 6,3 millóns de euros no capítulo de obrigas recoñecidas e en 2017 recoñecéronse 5,3 millóns. «Nin sumando estes dous anos xuntos acadaron a execución de investimentos deste ano de goberno», apuntou Lage.\nO Nadal arrinca online\nUn novo pulmón verde para Monte Alto


Programa que narra a historia das persoas que deixaron a súa pegada nas rúas de Galicia. Na primeira entrega, achegarase a tres figuras importantes das rúas da cidade da Coruña: a escritora Emilia Pardo Bazán, o científico Alexander von Humboldt e o xornalista Alfredo Vicenti.\nArgentina: 04:20 h\nBrasil: 04:20 h\nMexico: 02:20 h\nBOS DÍAS FIN DE SEMANA: BOS DÍAS FIN DE SEMANA (SÁBADO)\nQUEN ANDA AÍ? FIN DE SEMANA: QUEN ANDA AÍ? (FIN DE SEMANA) 1\nLABRANZA: LABRANZA 1594\nGALICIA NOTICIAS FIN DE SEMANA: GALICIA NOTICIAS FIN DE SEMANA 18.09.2021\nO TEMPO: O TEMPO MEDIODÍA FIN DE SEMANA 18.09.2021\nUn novo programa en directo para encher de diversión as tardes dos sábados da Televisión de Galicia con música, xogos, humor, emocionantes imaxes de arquivo e conexións en directo, achegando á casa dos espectadores as mellores festas, sorpresas e historias do máis curiosas. Presentan Lucía Rodríguez e Adrián Díaz. 'Sabadeando' asistirá hoxe en directo en Pontevedra ao primeiro Avoa Fest e celebrará en Ourense o 25 aniversario da asociación cultural Queixumes dos Pinos.\nGalicia: 17:35 h\nGMT: 15:35 h\nArgentina: 12:35 h\nBrasil: 12:35 h\nMexico: 10:35 h\nTRAIÑEIRAS: Liga Euskotren: Bandeira de Bermeo (Playoff 1)\nArgentina: 13:05 h\nBrasil: 13:05 h\nMexico: 11:05 h\nTRAIÑEIRAS: Liga Euskolabel: Bandeira de Bermeo (Playoff 1)\nLATEXOS DA CIDADE: LATEXOS DA CIDADE II 15\nPrograma que ten como obxectivo tomarlles o pulso ás cidades galegas mediante os seus protagonistas, as persoas que as habitan, os lugares onde traballan, vidas normais pero cheas de contrastes e matices. 'Latexos da Cidade' viaxa hoxe a Santiago para coñecer o día a día dos militares que traballan no aeródromo de Lavacolla.\nIMOS DE FEIRA: Padrón\nPrograma en que Javier Varela e Rafa Durán percorren os mercados ambulantes galegos máis destacados. Amais de entretemento e de descubrir numerosas anécdotas sobre a vida dos feirantes, ‘Imos de Feira’ promete diversión e premios en cada edición para os asistentes. O programa busca esta semana novos concursantes no gran mercado de Padrón.\nCASAMOS!: A historia de amor de Chelo e Abraham\nAs vodas máis románticas, divertidas, curiosas e entrañables volven achegarse ás pantallas da Galega. En cada unha destas entregas verán a ilusión de moitas parellas de noivos que deciden celebrar o seu enlace, as particularidades de cada noivado, as declaracións de amor máis románticas, os nervios dos preparativos nupciais, as opinións e desexos de amigos e familiares, as expectativas, conflitos e ilusións dos noivos protagonistas. A historia dun amor da infancia, o de Chelo e Abraham, protagonista na ent\nO TEMPO: O TEMPO SERÁN FIN DE SEMANA 18.09.2021\nATRÁPAME SE PODES: ATRÁPAME SE PODES 61\nPresentado por Paco Lodeiro, este concurso de preguntas e respostas convidará o espectador a xogar desde a casa e daralles aos concursantes a posibilidade de gañar importantes premios. Esta semana arranca o 'Atrápame se podes' cun bote de 3.000 euros e os aspirantes a levalo son: Dani, de Lalín; Susi, de Ourense; Xosé Manuel, de Mugardos; Iria, de Ourense, e Lois, da Pobra do Caramiñal.\nBAMBOLEO: BAMBOLEO XXVI 352\nEspazo de entretemento presentado por Xosé Manuel Piñeiro. 'Bamboleo' recibe esta semana unha estrela da música latina: a mexicana Gloria Trevi. O espazo de entretemento familiar da TVG contará tamén coas actuacións do artista mallorquino Danny Leiva e da orquestra Estrellamar.\nLARPEIROS: O mar das sorpresas\nLarpeiros é un programa no que se combina gastronomía, humor e faladoiro na mesa.\nFESTIGALIANDO: FESTIGALIANDO IV 25\nPrograma festeiro, que dá mostra dos concertos que hai no verán galego, achegándose a súa música, ambiente e medidas de seguridade pola covid, entre outros aspectos. Dende o corazón do Ribeiro, 'Festigaliando' goza hoxe do ambiente e artistas que se deron cita no festival Arteficial.


Sarria incorporouse á rede de compostaxe doméstica – EnComún\nSogama entregou á localidade 30 composteiros e material divulgativo sobre como obter compost de calidade\nO Concello de Sarria ven de sumarse á iniciativa promovida pola Sociedade Galega de Medio Ambiente (Sogama) para o desenvolvemento da compostaxe doméstica.\nENTREGA DE MATERIAL DIDÁCTICO, COMPOSTEIROS, E FORMACIÓN DE PERSOAL PARA ASESORAMENTO\nUn total de 30 composteiros foron entregados pola Sociedade ao municipio, acompañados da cartelería e material divulgativo de apoio no que se explica de forma detallada a técnica a seguir para que o compost obtido teña unha boa calidade e poida ser empregado, con absolutas garantías, en hortas, xardíns e terras de cultivo. Asimesmo, Sogama asumiu a formación de representantes do concello para que, á súa vez, estes se encarguen de transmitir os coñecementos adquiridos aos usuarios, realizando un seguimento pormenorizado do seu labor.\nOBXECTIVO: FACILITAR A RECICLAXE ORGÁNICA DENDE A ORIXE\nSegún explicaron desde Sogama, o obxectivo deste programa de compostaxe doméstica é a de facilitar a reciclaxe da materia orgánica en orixe e evitar o seu depósito nos contedores verdes convencionais. Esta acción faría posible que os concellos diminúan a frecuencia de recollida, aforren en custos de transporte e, por suposto, paguen menos a Sogama, xa que o importe da factura emitida por esta empresa pública varía en función das toneladas de lixo convencional entregadas nas súas instalacións.\nRECUPERACIÓN DUNHA ACTIVIDADE TRADICIONAL NAS CASAS DO RURAL, APORTANDO MEDIOS E FORMACIÓN\nDende Sogama, indicaron que esta iniciativa está a ter unha resposta “moi favorable” dende a poboación, xa que non lles supón un esforzo adicional dado que dende sempre se separaron os desperdicios orgánicos xerados nas vivendas do rural para aproveitalos como alimento do gando ou para a fabricación de compost. Neste último caso, o proceso modernízase agora ao dispoñer nas casas dun recipiente apropiado no que se leva a cabo, dunha forma hixiénica, a fermentación do material baixo condicións controladas de temperatura e humidade.


Preparacións de framboesa para o inverno: as mellores receitas - Framboesa - 2020\nBagas de framboesa moitas asociadas á infancia. Menciónase na maioría dos contos populares, cancións e epopeyas, e é a partir desta baga que é excelente para tratar arrefriados. Neste artigo analizaremos a colleita desta baya para o inverno e as propiedades beneficiosas das framboesas.\nFrotar con azucre\nComentarios dos usuarios da rede: que se pode cociñar a partir de framboesas\nPropiedades útiles da framboesa\nA framboesa ten unha composición rica en nutrientes: ácidos salicílicos e ascórbicos, minerais, produción volátil e vitaminas, taninos, pectinas e moitos outros elementos.\nFamiliarizarse coas características do cultivo de framboesas no xardín, tamén aprender a transplantar adecuadamente e recortar as framboesas no outono.\nDebido á súa composición, o produto ten un gran conxunto de propiedades útiles:\nPara a conxelación elixe principalmente variedades grandes, por exemplo "Fortaleza". As frambuesas pódense conxelar enteiras, pero consideraremos a conxelación triturando as froitas.\n¿Sabe? As frambuesas como planta cultivada son mencionadas en eruditos tan grandes da antigüidade como Cato e Guy Pliny. Os gregos e os romanos utilizárono como remedio e non só para os resfriados, senón tamén contra as serpes e as picaduras de escorpión.\nPara a preparación que necesitamos:\nPara moer usou un liquidificador e logo prepárao do seguinte xeito:\nAntes de que as bagas lavadas e clasificadas bótasas nun vaso de licuadora e molemos, a masa asentarase, engadiremos outro puñado e molerase de novo.\nNa mestura resultante (vidro cheo) engadir dúas ou tres culleres de azucre de sobremesa, mexa. O azucre eliminará a acidez e permitirá que manteña a cor e o sabor do produto, pero non exceso coa cantidade, se non, obterá atasco.\nPoña a masa doce nun recipiente de plástico e colócao no conxelador.\nVídeo: framboesas conxeladas para o inverno\nUn dos xeitos máis populares e rápidos de coller as froitas é a marmelada ou o azucre frío. Necesitaremos:\nframboesas - 2 kg;\nAntes de iniciar a preparación, selecciona as bagas que conservasen a súa forma, non pisadas, e déixanse ao carón. Outra secuencia de accións:\nAs bagas adormécense nunha gran cunca de azucre e déixanse durante media hora para deixar o zume.\nUsando unha licuadora, moer a masa doce ata que estea lisa.\nTome as froitas enteiras depositadas previamente e colócaas en vasos de plástico, verter a mestura de framboesa picada encima. Paquete superior das lentes con película adherida. Recibiremos, así, a framboesa enteira que está chea de xarope de framboesa.\nVerter a masa restante en frascos de vidro e pechar a tapa.\n¿Sabe? As flores carmesí son un dos poucos que teñen abellas de néctar que poden comer ata a choiva. O feito é que a inflorescencia mira cara abaixo e a abella, agarrada ás patas, está protexida de forma segura contra as pingas de pingas por pétalos e estípulas.\nAlmacenar a marmelada fría en frascos na neveira e as cuncas no conxelador.\nVídeo: como cociñar frambuesos rallados con azucre\nMermelada de framboesa: unha das máis deliciosas receitas de inverno. Prepararémolo sen pedras, o que ofrece unha ampla gama de aplicacións do produto.\nPor exemplo, como cobertura, salsa de sobremesas, impregnación de bolos de cocción e moito máis.\nLea tamén como facer mermelada de cereixas, fresas, porechki e groselhas.\nframboesa - 1 kg;\nazucre: 1 kg;\nauga - 100 ml;\nCociñar por etapas:\nO ingrediente principal é lavado e clasificado, tirado cara atrás nun colador e deixado escorrer.\nA continuación, as bagas son esmagadas cun liquidificador ou moedor de carne.\nColar a mestura nun recipiente limpo a través dunha peneira ou gasa, dobrada en varias capas.\nTrasladamos a materia prima preparada á tixola, engadimos auga e incendiamos.\nMexa e elimina a escuma, tres minutos despois da fervura, elimina do lume.\nNo zume resultante con pulpa engadir azucre e incendiarse, remover, ferver despois de ferver durante 15-30 minutos, retirando a escuma.\nPara comprobar a dispoñibilidade do produto, escorrer nunha tarxeta fría cunha culler literalmente unha pinga. Debuxa unha liña ao longo do seu centro cunha punta de coitelo, se os bordos non están pechados, está listo.\nNunha cacerola con mermelada, engade o ácido cítrico diluído nunha cullerada de auga. Mestura a masa e deixe ferver.\nO xenxibre quente vértese sobre frascos estériles e enrolado con tapas.\n¡É importante! O ácido cítrico axuda a preservar as propiedades gelificantes do froito, así como a cor brillante.\nVídeo: como facer a marmelada de framboesa\nNon se comparan compotas caseras cos zumes dos envases nin en gusto nin en composición útil. A compota de framboesa non é difícil de preparar, primeiro cómpre preparar os bancos. É mellor tomar unha capacidade de tres litros.\nOs compoñentes principais da compota:\nframboesas: ata 300 g por bote;\nazucre - 250-300 g por lata de 3 l;\nauga: ata 3 litros por bote.\nAs nosas accións:\nPoñemos as bagas no fondo do bote, enchendo aproximadamente un terzo da capacidade.\nSeparadamente, cociñar o xarope na tixola. A cantidade de auga contará co número de latas que hai que encher de xarope.\nPór o azucre inmediatamente no auga, deixe ferver ata que o azucre estea completamente disolto.\nCuberto con latas crúas doces, verter xarope baixo o pescozo.\nOs rolos da tapa, xiran a cabeza, envolven e déixanse arrefriar.\nVídeo: como facer compota de framboesa\nA baya ou o xarope de froitas é un produto multifacético: pode ser usado como un xarope medicinal para arrefriados, como impregnación e tinguidura para as sobremesas, diluído con auga fervida para compota, etc.\nTamén é posible facer viño de marmelada, licor ou framboesa das bagas de framboesa e pode prepararse té útil con follas de framboesa.\nO xarope prepárase a partir dos seguintes ingredientes:\nbagas: 1 kg;\nazucre: 1 kg (por litro de zume).\nPreparándose do seguinte xeito:\nAs bagas lavadas derraman auga e se incendian, cociñan durante cinco minutos.\nRetirar do lume e filtrar a mestura a través dunha peneira.\nAgora ten que medir o volume do zume e engadir azucre de acordo coa receita.\nMestura o azucre ata disolver.\nPon o zume de lume doce e, mexendo e quitando a espuma, ferver durante cinco minutos despois de ferver.\nO xarope quente bótase en frascos estériles, arroxa.\nVídeo: como cociñar xarope de framboesa\n¡É importante! Asegúrese de virar os bancos enrolados. Isto permitiralle comprobar se a tapa está selada e reducir o risco de danos á conservación.\nEn conclusión, consellos para principiantes na cociña: framboesas - froitos tenros, cómpre mantelo fresco na neveira por máis de dous ou tres días. Ao prepararse para o inverno, asegúrese de clasificar as materias primas e eliminar as copias estropeadas, se non, o que estropea o gusto e afectará a vida útil.\n3 - para 1 kg de framboesa 1 kg de azucre. Pode simplemente cociñar - será un atasco. Gústame esmagar o azucre e cociñar, case un atasco. Só ao final engadir un par de arte. culleres de zume de limón (por 1 kg), para non azucar\nlicor de bagas: 1 kg de bagas, 1 litro de vodka, 500 gramos de azucre (se tomo menos froita doce), coloque nun bote de 3 litros e enchíe con auga. preto e limpo nun lugar escuro durante un mes. agitar de cando en vez ata que o azucre se disolva. tensión.\nE tamén é posible facer a mermelada conxelada en pequenas porcións no inverno, pouco a pouco, para ser comido fresco. Moi saboroso. 1 kg de frambuesas para 1 kg de azucre, que é con gelatina, para a confitura. Ferva non máis de 20 minutos. Resulta que non é líquido e ten gustos de froitas doces frescas.\nMira o vídeo: 10 Cosas Que ver y hacer en Porto Oporto, Portugal Guía Turística (Abril 2020).


TradingView Desktop: Como instalar esta aplicación DeFi en GNU / Linux? | Desde Linux\nComo puidemos apreciar, especialmente este último ano na rede, a popularidade e o Desenvolvemento de software n GNU / Linux do Alcance DeFi. Lembrémolo defi o Finanzas descentralizadas son un tendencia tecnolóxica código aberto, que está a suceder ao redor da recente tecnoloxía blockchain no mundo financeiro.\nEsta tendencia faise cada día máis forte debido á subida de Cripto-moedas. Ademais, debido á necesidade de sistemas de pago dixital e transaccións financeiras máis fiables, rápidas, seguras e privadas. E por este motivo, hoxe exploraremos outra interesante aplicación nesta área chamada "TradingView Desktop". Que é ideal para supervisar o estado en liña das moedas criptográficas, entre outras cousas.\nCryptoWatch Desktop: aplicación para supervisar o mercado mundial de criptografía\nE xa que logo, isto Proxecto de aplicación DeFi É moi semellante a outros similares que exploramos e compartimos antes, deixaremos inmediatamente as ligazóns de dito publicacións relacionadas anteriores con eles. Para que, se é necesario, se poidan ler facilmente ao final desta publicación:\n"Cryptowatch Desktop é unha aplicación de escritorio multiplataforma desenvolvida para permitir aos seus usuarios, localmente desde os seus ordenadores, construír os seus propios paneis de mercado, de xeito que poidan traballar en tempo real e supervisar o mercado mundial de criptografía de interese." Cryptowatch Desktop: aplicación para supervisar o mercado mundial de criptografía\nBINANCE: Como instalar a aplicación de escritorio Binance en Linux?\n1 TradingView Desktop: aplicación para comerciantes de criptografía\n1.1 Que é o sitio web TradingView?\n1.2 Que é a aplicación TradingView Desktop?\n1.3.1 Capturas de pantalla\nTradingView Desktop: aplicación para comerciantes de criptografía\nQue é o sitio web TradingView?\nSegundo el mesmo sitio web oficial, descríbese do seguinte xeito:\n"Somos unha rede social con 30 millóns de comerciantes e investidores que utilizan os mellores gráficos e ferramentas de análise do mundo para detectar oportunidades nos mercados globais. Non perda a oportunidade de seguir os seus activos favoritos, atopar ideas comerciais, conversar con outras persoas, detectar tendencias e negociar directamente nas nosas listas." Acerca de TradingView\nQue é a aplicación TradingView Desktop?\nConforme Sección oficial de TradingView Desktop, a devandita aplicación descríbese do seguinte xeito:\n"Unha aplicación de escritorio que che permite recrear a mesma excelente experiencia de usuario do sitio web TradingView directamente desde o escritorio dos ordenadores. E nalgúns casos, incluso sentindo maior potencia, velocidade e flexibilidade, todo co mesmo coñecido UX. Todo co obxectivo de proporcionar nun único ambiente o mellor espazo para supervisar e analizar os mercados relacionados coas criptoconcias."\nAínda que, calquera GNU / Linux Distro que admite aplicacións baseadas en Estalar. Cal é o único formato de paquete de Linux dispoñible actualmente "TradingView Desktop".\nAdemais, e desde a aplicación "TradingView Desktop" Baséase no Formato Snap enténdese que o GNU / Linux Distro Debería usar Systemd. Polo tanto, usarémolo MX Linux comezou a partir de Sistema de arranque GRUB pola súa opción con "Comezar con Systemd". En vez da súa opción predeterminada, que é sen Systemd ou mellor dito con Systemd-shim.\nPara o seu descarga, instalación e uso, e supoñendo que non ten instalado o formato de paquete Snap, estes serían o ordes de mando para executalo na terminal (consola) do seu sistema operativo:\nDespois disto, só queda executar "TradingView Desktop" dende o menú de aplicacións do GNU / Linux Distro usado.\nNota: Para obter máis información sobre estes pasos en cada un GNU / Linux Distro podes explorar o seguinte ligazónmentres que, para Debian ou Distros baseados, pode explorar directamente o seguinte ligazón.\nNota: Isto a aplicación gratuíta non é gratuíta nin está aberta, pero pode ser moi útil para os amantes de Cripto-moedas, nos seus sistemas operativos gratuítos e abertos.\nEn definitiva, "TradingView Desktop" é un interesante e útil Aplicación de escritorio (GUI) creado para aqueles apaixonados usuarios do Mundo DeFi. E especificamente para os que día a día comerciante (comercian) diferente Cripto-moedas por empresa e necesidade de supervisar o mercado criptográfico global en tempo real.\nCamiño completo ao artigo: Desde Linux » aplicacións » TradingView Desktop: Como instalar esta aplicación DeFi en GNU / Linux?\nExcelente artigo para aqueles que dependen do software para converter moedas dos seus propios países\nUn saúdo, Paul Cormier. Grazas polo teu comentario. Si, sen dúbida é unha aplicación estupenda para os que aman as criptocurrencias e que usan GNU / Linux. Agardemos que TradingView Desktop e CryptoWatch Desktop sexan máis ou totalmente gratuítos e abertos ou, no seu defecto, saian outros 100 gratuítos ou abertos para o beneficio de todos.


Pantallín visita Educación Infantil: septiembre 2014\nNa aula de 4 anos estivemos a ler o conto titulado "Xaime e as landras". Despois desta actividade e de falar un pouco sobre a historia, decidimos que todos/as nos convertiriamos en Xaime e atoparía landras para as prantar e conseguir carballos fortes e robustos.\nAsí, buscamos polo colexio onde podiamos atopar algún carballo e, non había un, senon dous: un está situado no patio dos maiores e o outro no camiño de entrada á escola. Así, estivemos en cada un deles e puidemos recoller as landras que xa tiraran.\nAgora, toca o máis importante de todo: facer ben a prantación e que comecen a medrar as nosas árbores.\nEtiquetas: Contos, Estacións do ano, Outono\nPeríodo de adaptación 3 anos-10º día\nHoxe, martes 23 de setembro, rematou o Período de Adaptación para o alumnado de 3 anos da escola. Mañá, xa virán ao colexio no seu horario habitual (09:30-14:30) e co resto de compañeiros e compañeiras.\nPara rematar unha etapa ou período de adaptación, novas e descubrimentos, que mellor forma de facelo que cun diploma chulísimo que poderemos colgar no noso cuarto da casa.\nDoutra banda, hoxe tamén iniciamos o camiño dunha nova actividade moi divertida e que servirá de nexo de unión entre a familia e a escola. Levamos para as casas unha cartolina co debuxo dun monigote; o obxectivo da actividade é que as familias (xunto cos seus fillos/as) decoren o monigote cunha imaxe similar ao neno/a (poder ser debuxado, con algunha imaxe, tipo collage, con texturas, etc.) Posteriormente, traerán o monigote á aula e con el faremos diversas actividades.\nPeríodo de adaptación 3 anos-9º día\nHoxe, se desenvolveu o penúltimo día deste Período de Adaptación e recibimos na aula á totalidade dos nosos compañeiros/as. Había moitos nenos e nenas... maís dos que habitualmente estamos na clase!!!\nComa sempre, realizamos as nosas rutinas: cantamos a canción dos Bos Días, pasamos lista e escollimos encargada; hoxe lle tocou a Sara. Escribimos o seu nome no encerado da aula e, entre todos/as fomos descubrindo as partes da súa cara, mentres a mestra facía o seu debuxo.\nTamén, estivemos a xogar entre todos/as e a realizar as correspondentes presentacións. Na aula, contamos co noso mono Paco e, cada un de nós, se foi presentando a Paco para que, o resto de nenos e nenas, dixera o seu nome en alto e todos/as nos lembráramos de como se chamaba o noso amigo/a.\nDespois de realizar estes xogos, chegou a hora da merenda. Pouco a pouco, tivemos que ir ao baño a facer pis e lavar as mans para, posteriormente, merendar e baixar a xogar ao patio da escola.\nAntes de marchar para as casas, a mestra lles colocou a cada neno/a unha medalla de ouro de campeóns, cun "excelente" escrito, xa que realizaron un moi bo período de adaptación.\nAquí vos deixamos coas imaxes.\nPeríodo de adaptación 3 anos-8º día\nO pasado venres, 19 de setembro, rematou a segunda semana do noso Período de Adaptación na aula de tres anos.\nComa o resto destes días, estivemos na escola durante un período de hora e media, no que realizamos as nosas tradicionais rutinas, xogamos e nos divertimos.\nComa os venres son os días que nos toca educación física, o primeiro dos grupos tivo a sorte de coñecer ao mestre Daniel e baixar ao ximnasio para ver como era o espazo e realizar actividades de recoñecemento (o vindeiro venres serán os outros nenos/as os que baixarán e realizán estas mesmas actividades)\nÁs 12:30 horas, chegaron os nenos/as doutro grupo e realizaron unha divertida actividade. Coma o día estaba de chuvia forte, aproveitamos para debuxar unha enorme nube no encerado da aula e, cada un dos alumnos e alumnas, puido debuxar a caida das gotas de chuvia dende a nube ata o chan. Representámolo de diferentes maneiras e, unha vez rematado o xogo, puidemos decorar unha nube moi grande con témpera de cor azul utilizando o noso dedo índice (o dedo de pintar). Aquí podedes ver o resultado.\nEsta semana, xa comezamos a vir á escola o grupo enteiro. Hoxe, estaremos na escola dende as 10:00 ata as 13:00 horas.\nPeríodo de adaptación 3 anos-7º día\nComo cada día, aquí vai o resumo da xornada de hoxe deste Período de Adaptación do alumnado de 3 anos.\nComo cada día, o primeiro que fixemos ao chegar á aula foi colgar as nosas cousas e coller mandilón e libreta, para que a mestra nos axude a colocalo, así como lea as libretas por se ten que escribir ou ler algunha nota das casas.\nPosteriormente, xa na asemblea da aula, cantamos os Bos Días, escollimos encargado/a, pasamos lista...\nDespois de realizar as rutinas, recibimos na clase á mestra Ángeles que, durante este curso, virá de mestra de apoio á aula e realizará con nós actividades variadas. Coa mestra e máis con Ángeles realizamos un xogo moi divertido: "O Xogo das Estatuas"; consistiu en que cando a música estaba a soar, tiñamos que bailar pola asemblea e, cando paraba, nos tiñamos que convertier en estatuas e estar ben quietiños e quietiñas, sen nos mover nada de nada. Fixemos diferentes variacións cando non había música: converternos en estatuas, sentarnos no chan coma índios, tumbarnos no chan coma tomando o sol,...\nAproveitando que hoxe estaba o día de choiva, a mestra nos ensinou o seu paraugas e fixemos o mesmo xogo coa música; cando soaba, tiñamos que bailar e, cando non soaba, nos tiñamos que colocar todos xuntiños/as debaixo do paraugas da mestra para non nos mollar... Foi moi, moi divertido!!! Pasámolo moi ben!!!\nAo rematar o xogo, a mestra Paula tiña unha sorpresa para cada un: un debuxo moi chulo dun paraugas, que poderiamos decorar como máis nos gustará. Unha vez pintado, puidemos poñer diferentes pegatina na imaxe.\nDespois de tanto traballar, tamén houbo tempo para xogar, tanto á plastilina, coma a cociña, que tanto nos gusta.\nPeríodo de adaptación 3 anos-6º día\nHoxe, mércores 17 de setembro, tivo lugar a 6ª visita do alumnado de tres anos á escola.\nNesta ocasión, coma sempre, realizamos as nosas tradicionais rutinas (que nos acompañarán durante todo o curso): chegamos, colgamos a mochila e a cazadora, collemos a libreta e o mandilón. Cando xa tiñamos todos/as o mandilón posto, nos diriximos á asemblea da aula onde cantamos a canción dos Bos Días, que podedes ver no seguinte vídeo:\nA continuación, escollimos ao encargado/a dese día, que foi o responsable de pasar lista na aula e colocar as fotos dos compañeiros/as no sitio correspondente: ou na casiña ou na escola, segundo estiveran ou non.\nCando rematamos coas rutinas de todos os días, a mestra nos contou a historia dunha amiguiña súa: unha bolboreta moi bonita que tamén estaba na escola coma nós. A historia foi similar á seguinte (adaptada pola mestra ás rutinas e características do colexio):\nLA PEQUEÑA MARIPOSA VA AL COLE\nUn día, la mamá la peinó con dos coletas, le puso un poco de colonia y le dijo que iba a ser su primer día de cole. Lola, que así se llamaba la mariposa, se puso muy contenta y revoloteaba un poco nerviosa de aquí para allá.\nCuando llegó al colegio le gustaron los grandes lunares negros de la Señorita Mariquita, las clases de música del maestro Grillo y dar vueltas con el profesor Cañafote. En el arenero se encontró con su amiga la luciérnaga y con todos sus demás amiguitos del bosque.\n- Bueno, la escuela está bien pero me cansé - dijo Lola empezando a hacer pucheros mientras jugaba con un palito a hacer dibujos en la tierra.\nLa mariposa se quedó pensando un ratito, después le brillaron los ojitos\ny dijo sonriendo:\nA la semana siguiente, fue su cumpleaños. En la escuela, la sorprendieron con una gran fiesta con globos y confeti. La mamá le preparó la tarta y la vistió con un bonito vestido. El maestro Grillo le tocó con su violín música de Tschaikowsky y Lola pudo bailar “La danza del duende Gominola”.\nUnha vez que coñecimos á bolboreta, a mestra nos animou a colorear e decorar unha igual á súa.\nFixémolo fenomenal; primeiro, pintamos con cores variadas a imaxe e, posteriormente, colocamos diferentes pegatinas sobre a mesma.\nA mestra quedou encantada!!!\nEtiquetas: Contos, Periodo de Adaptación\nPeríodo de adaptación 3 anos-5º día\nHoxe, continuamos co Período de Adaptación do alumnado de tres anos da escola. Nesta ocasión, adquirindo progresivamente as pequenas rutinas da aula; así, unha vez que subimos e entramos ao aula, o primeiro que fixemos foi colgar a nosa mochila, coller a libreta viaxeira, coller o mandilón e nos sentar na nosa cadeira. Unha vez sentados todos e todas, a mestra nos axudou a nos poñer o mandilón e, pouco a pouco, puidemos ir abotoando con moita paciencia.\nUnha vez que todos e todas estivemos preparados/as realizamos unha actividade moi chula; cambiamos as fotos das perchas que tiñamos en branco e negro, por unhas máis chulas con animais (que previamente escollimos na aula) e coa nosa foto.\nQuedaron chulos, verdade!!!\nAs nosas fotos antigas do percheiro, usámolas para colocar nas nosas mesas e, así, saber en que cadeira estamos sentados/as.\nTamén tivemos tempo para xogar un pouco, pintar e nos divertir mentres coñcemos un poquiño máis a nosa mestra e aos nosos compañeiros/as.\nMañá, máis novas. De momento, aquí vos deixamos cunha imaxe do material que utilizaremos mañá na aula. Xa podedes pensar para que nos servirá...\nPeríodo de adaptación 3 anos-4º día\nPeríodo de adaptación 3 anos-3º día\nPeríodo de adaptación 3 anos-2º día\nPeríodo de adaptación 3 anos-1º día\nBenvidos a o novo curso 2014/2015


XIV Edición do Programa vacacións con traballo\nPrograma de voluntariado internacional para o persoal técnico da administración local e autonómica galega. Ano 2019\nOrganiza o Fondo Galego de cooperación e solidariedade.\nVacacións con Traballo é un programa de cooperación técnica e sensibilización dirixido fundamentalmente ao persoal técnico dos concellos e deputacións socias do Fondo Galego de Cooperación e Solidariedade, partindo da base de que o know how das administración locais é unha das ferramentas máis potentes e específicas do municipalismo que coopera.\nO Fondo Galego Informa\nO Concello de Ourense destaca que Axuda a Domicilio incrementou en 200 persoas o seu número de usuarios e en 78.200 as horas de atención neste mandato, pese a atoparse cun servizo ao borde do precipicio no 2015. Co Partido Socialista había 153 usuarios e 69.000 horas en dependencia, mentres que na actualidade ofrecemos servizo a 435 usuarios dependentes e 176.346 horas”, explicou a concelleira de Asuntos Sociais, Sofía Godoy. A concelleira lamentou que dende o PSOE “se están acostumando a dar as costas aos máis vulnerables”, como demostraron coa súa negativa a apoiar os orzamentos máis sociais da historia da cidade así como un pacto social para blindar os servizos aos máis desfavorecidos. Godoy reprochou aos socialistas que deixaron en herdanza ao actual grupo de goberno un servizo a punto de quebrar, con un ERE enriba da mesa que ía supoñer “unha redución drástica de persoal”, e cun contrato a punto de entrar en precario. “Evitamos que iso ocorrese e sacamos unha nova licitación”